Α4-0254/96

Ψήφισμα σχετικά με την έκθεση της Επιτροπής για την κατάσταση στις 30 Ιουνίου 1995 των εγγυήσεων που βαρύνουν τον γενικό προϋπολογισμό (COM(95)0625 - C4- 0064/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής για την κατάσταση στις 30 Ιουνίου 1995 των εγγυήσεων που βαρύνουν τον γενικό προϋπολογισμό (COM(95)0625 - C4-0064/96),

- έχοντας υπόψη την ανακοίνωση της Επιτροπής προς το Συμβούλιο σχετικά με τα όρια που επιβάλλει ο μηχανισμός του ταμείου εγγύησης στα δάνεια και τις εγγυήσεις δανείων της Κοινότητας υπέρ τρίτων χωρών (COM(95)0404),

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Ελέγχου του Προϋπολογισμού (Α4-0254/96),

Α. υπενθυμίζοντας ότι η έκθεση της Επιτροπής προς το Συμβούλιο για την κατάσταση, στις 30 Ιουνίου 1995, των εγγυήσεων που βαρύνουν τον γενικό προϋπολογισμό, είναι η ένατη του είδους της, και ανταποκρίνεται στο αίτημα του Κοινοβουλίου, που είχε διατυπωθεί στο ψήφισμά του της 15ης Μαΐου 1991 για το σχέδιο συμπληρωματικού και διορθωτικού προϋπολογισμού, όπως τροποποιήθηκε από το Συμβούλιο ((ΕΕ C 158 της 17.6.1991, σελ. 89)) να υποβάλλει δύο φορές το χρόνο έκθεση στην αρμόδια για το προϋπολογισμό αρχή.

Β. λαμβάνοντας υπόψη ότι η έκθεση της Επιτροπής καλύπτει και τις δανειοληπτικές και τις δανειοδοτικές πράξεις, εντός και εκτός Κοινότητας,

Γ. υπενθυμίζοντας ότι κατά το Ευρωπαϊκό Συμβούλιο των Καννών αποφασίστηκε να αυξηθούν οι δανειοδοτικές και δανειοληπτικές δραστηριότητες της Κοινότητας προκειμένου να ενισχυθούν οι οικονομικοί δεσμοί και οι εμπορικές σχέσεις,

Δ. διαπιστώνοντας ότι, επί του παρόντος, οι δανειοδοτικές και δανειοληπτικές δραστηριότητες της Κοινότητας φαίνεται να βρίσκονται σε στασιμότητα λόγω των περιορισμών που επιβάλλει ο μηχανισμός του Ταμείου Εγγυήσεων,

Ε. επισημαίνοντας ότι οι εγγυήσεις για δάνεια και η κάλυψη των κινδύνων από δανειοδοτικές και δανειοληπτικές δραστηριότητες αποκτούν όλο και μεγαλύτερη σημασία στο πλαίσιο του γενικού προϋπολογισμού της Κοινότητας, καθώς όλο και περισσότερες από τις χώρες της πρώην Σοβιετικής Ένωσης - συχνά υπό την πίεση εσωτερικών συγκρούσεων και σοβαρών οικονομικών και κοινωνικών δυσχερειών - ζητούν μακροοικονομική ενίσχυση υπό μορφή δανείων η έγκαιρη αποπληρωμή των οποίων καθίσταται όλο και περισσότερο αβέβαιη,

ΣΤ. θεωρώντας αναγκαία τη χρησιμοποίηση των πόρων του Ταμείου Εγγυήσεων σε περιπτώσεις αδυναμίας αποπληρωμής, προκειμένου να προστατευθεί ο γενικός προϋπολογισμός από το ενδεχόμενο μεταφοράς πιστώσεων από άλλες θέσεις του προϋπολογισμού, σύμφωνα με το άρθρο 12, του κανονισμού (ΕΟΚ, Ευρατόμ) αρ. 1552/89 του Συμβουλίου της 29ης Μαΐου 1989 για εφαρμογή της απόφασης 88/376/ΕΟΚ, Ευρατόμ σχετικά με την κατάσταση των ιδίων πόρων της Κοινότητας ((ΕΕ L 155 της 7.6.1989, σελ. 1)) και να αποφευχθεί η έκθεση του γενικού προϋπολογισμού σε αυξανόμενους δανειδοτικούς κινδύνους,

Ζ. διαπιστώνοντας ότι η έκθεση της Επιτροπής καταγράφει απλώς την κατάσταση και τις διαδικασίες εγγύησης, χωρίς να προβαίνει σε ανάλυση των μελλοντικών προοπτικών και των αναμενομένων εξελίξεων,

Η. επισημαίνοντας ότι καμία εκτίμηση σε ό,τι αφορά την κατάσταση των εγγυήσεων δεν μπορεί να είναι πλήρης εάν δεν λαμβάνει υπόψη και την κατάσταση του Ταμείου Εγγυήσεων,

Θ. θεωρώντας επιβεβλημένο να περιληφθεί στην αξιολόγηση της κατάστασης σε ό,τι αφορά τις εγγυήσεις και την αξιολόγηση της κατάστασης του μηχανισμού του Ταμείου Εγγυήσεων, όπως αυτή αποτυπώνεται στην προαναφερθείσα ανακοίνωση της Επιτροπής,

Ι. υπενθυμίζοντας ότι το Ταμείο Εγγυήσεων άρχισε να λειτουργεί μόλις τον Οκτώβριο του 1994, και ότι καταβολές στο Ταμείο Εγγυήσεων από το αποθεματικό για εγγυήσεις προβλέπονται μόνον για δάνεια που έχουν συναφθεί μετά την 1η Ιανουαρίου 1993,

ΙΑ. λαμβάνοντας υπόψη ότι, κατά τα τέλη του 1996 και τις αρχές του 1997, ορισμένα από τα δάνεια που έχουν συναφθεί πριν από την 1η Ιανουαρίου 1993 θα πρέπει να ανανεωθούν, και ότι για την κάλυψη των δανείων αυτών το Ταμείο Εγγυήσεων θα χρειασθεί πόρους που υπερβαίνουν τις δυνατότητες του αποθεματικού για εγγυήσεις,

ΙΒ. υπενθυμίζοντας ότι το Ευρωπαϊκό Συμβούλιο των Καννών ζήτησε να αυξηθούν οι δανειοδοτικές και δανειοληπτικές δραστηριότητες της Κοινότητας, προκειμένου να υποστηριχθεί η ανάπτυξη των τρίτων χωρών και να ενισχυθούν οι οικονομικοί δεσμοί και οι εμπορικές σχέσεις μεταξύ των χωρών αυτών και της Κοινότητας,

ΙΓ. εκτιμώντας ότι τα σημερινά όρια που επιβάλλει το αποθεματικό για εγγυήσεις όχι την επέκταση των δανειοδοτικών και δανειοληπτικών δραστηριοτήτων δεν επιτρέπουν, αλλά ούτε καν τη διατήρησή τους στα σημερινά επίπεδα,

ΙΔ. λαμβάνοντας υπόψη ότι η κατάσταση του μηχανισμού του Ταμείου Εγγυήσεων μπορεί να επηρεασθεί με την αλλαγή μιας ή περισσοτέρων από τις τέσσερεις ακόλουθες παραμέτρους: επίπεδο δανειοδοτικών και δανειοληπτικών δραστηριοτήτων (1), ύψος του αποθεματικού για εγγυήσεις του γενικού προϋπολογισμού (2), συντελεστής κάλυψης της χορηγούμενης εγγύησης από τον γενικό προϋπολογισμό (3), και ποσοστό καταβολών στο Ταμείο Εγγυήσεων για τα χορηγούμενα δάνεια (4),

ΙΕ. λαμβάνοντας υπόψη ότι η μεταβολή οποιασδήποτε από τις τέσσερεις αυτές παραμέτρους μπορεί να προσκρούσει στις αντιρρήσεις είτε των κρατών μελών, είτε της αρμόδιας για τον προϋπολογισμό αρχής, είτε της ΕΤΕ, και πιστεύοντας ότι η διέξοδος από την κρίσιμη κατάσταση θα μπορούσε να αναζητηθεί μέσω ενός συνδυασμού μέτρων που θα προέβλεπε την ταυτόχρονη μεταβολή περισσοτέρων της μιάς από τις παραμέτρους του μηχανισμού του Ταμείου Εγγυήσεων,

ΙΣΤ. υπενθυμίζοντας ότι το Συμβούλιο έχει ζητήσει από την Επιτροπή να υποβάλει, πριν από το τέλος του 1996, πρόταση για τη διευθέτηση της κατάστασης,

1. διαπιστώνει ότι η Επιτροπή υπέβαλε, σύμφωνα με το αίτημα που είχε διατυπωθεί στο πλαίσιο της ψηφοφορίας για τον συμπληρωματικό και διορθωτικό προϋπολογισμό 1/1991, την ένατη έκθεσή της για την κατάσταση ως τις 30 Ιουνίου 1995, των εγγυήσεων που βαρύνουν τον γενικό προϋπολογισμό[semigr ]

2. λαμβάνει υπό σημείωση τα μεγέθη και την κατάσταση που περιγράφονται στην έκθεση αυτή σε ό,τι αφορά τις δανειοδοτικές και δανειοληπτικές δραστηριότητες εντός και εκτός της Κοινότητας[semigr ]

3. εκφράζει τη δυσαρέσκειά του για το γεγονός ότι η Επιτροπή περιορίστηκε σε μια απλή περιγραφική παρουσίαση της κατάστασης, χωρίς να προχωρήσει σε ανάλυση και χωρίς να ασχοληθεί με τις μελλοντικές προοπτικές και εξελίξεις[semigr ]

4. υπενθυμίζει στην Επιτροπή ότι η κατάσταση του μηχανισμού του Ταμείου εγγυήσεων είναι - σύμφωνα με τη δική της ανάλυση που περιλαμβάνεται σε άλλη ανακοίνωσή της - ιδιαίτερα κρίσιμη[semigr ]

5. έχει την άποψη ότι κάθε αξιολόγηση της κατάστασης των εγγυήσεων, ιδίως στο βαθμό που πρόκειται για δάνεια εκτός Κοινότητας, θα έπρεπε να λαμβάνει υπόψη το μηχανισμό του Ταμείου Εγγυήσεων[semigr ]

6. επισημαίνει ότι η έκθεση για την κατάσταση των εγγυήσεων δεν περιέχει καμμία αναφορά στους περιορισμούς που επιβάλλει το αποθεματικό γιά εγγυήσεις δανείων σε τρίτες χώρες, πράγμα που ισοδυναμεί με παρουσίαση παραπλανητικών στοιχείων[semigr ]

7. υπενθυμίζει στην Επιτροπή και το Συμβούλιο ότι εδώ και ένα χρόνο τώρα όφειλαν να γνωρίζουν ότι, μέχρι το 1997, οι δανειοδοτικές και δανειοληπτικές δραστηριότητες της Κοινότητας θα περιέλθουν σε μια κατάσταση όπου δεν θα είναι πλεόν δυνατό ούτε καν να διατηρηθεί το σημερινό επίπεδο χορηγήσεως δανείων υπό το σημερινό ύψος του αποθεματικού για εγγυήσεις που προβλέπουν οι δημοσιονομικές προοπτικές[semigr ]

8. υπενθυμίζει ότι το Ευρωπαϊκό Συμβούλιο των Καννών αποφάσισε έγκαιρα επέκταση των δανειοδοτικών και δανειοληπτικών δραστηριοτήτων της Κοινότητας έναντι τρίτων χωρών[semigr ]

9. είναι κατάρχήν σύμφωνο με την πρόταση αυτή για επέκταση της δανειοδότησης προς τρίτες χώρες, στο βαθμό που αυτό θα ενισχύσει τους οικονομικούς δεσμούς και τις εμπορικές σχέσεις και θα είναι προς όφελος τόσο των δανειοδοτουμένων χωρών όσο και της Κοινότητας[semigr ]

10. υπενθυμίζει στην Επιτροπή και το Συμβούλιο ότι προκειμένου να καταστεί δυνατή η εφαρμογή των συμπερασμάτων των Καννών απαιτείται να τροποποιηθεί ο μηχανισμός του Ταμείου Εγγυήσεων ως προς είτε τον συνολικό όγκο των χορηγουμένων δανείων, είτε το ύψος του αποθεματικού για δάνεια που προβλέπουν οι δημοσιονομικές προοπτικές, είτε τον συντελεστή κάλυψης για τα δάνεια, είτε το ποσοστό καταβολών στο Ταμείο Εγγυήσεων[semigr ]

11. προειδοποιεί ότι η οιαδήποτε ενδεχόμενη τροποποίηση του μηχανισμού του Ταμείου Εγγυήσεων δεν πρέπει να καταλήγει μονοβαρώς ούτε σε μεγαλύτερη έκθεση του γενικού προϋπολογισμού σε αυξημένους κινδύνους, ούτε στην επιβράδυνση του ρυθμού καταβολών στο Ταμείο Εγγυήσεων[semigr ]

12. ζητεί να υπάρχει υποχρεωτική και δεσμευτική διαβούλευση με την αρμόδια επί του προϋπολογισμού αρχή προτού καταστεί διαθέσιμη οιαδήποτε εγγύηση από τον κοινοτικό προϋπολογισμό[semigr ] κατά τη διάρκεια της διαβούλευσης αυτής πρέπει να παρέχεται ολοκληρωμένη πληροφόρηση σχετικά με τη δημοσιονομική κατάσταση της δανειοδοτούμενης χώρας[semigr ]

13. καλεί την Επιτροπή να επανεξετάσει τον μηχανισμό μέσω του οποίου ενημερώνει την αρμόδια επί του προϋπολογισμού αρχή για τις αδυναμίες πληρωμής επί εγγυημένων δανείων, αποδίδοντας ιδιαίτερη προσοχή στο ζήτημα κατά πόσον η εμπιστευτικότητα είναι αναγκαία, ωφέλιμη και ρεαλιστική[semigr ]

14. καλεί την Επιτροπή και το Συμβούλιο να προτείνουν μια αναθεώρηση του μηχανισμού του Ταμείου Εγγυήσεων με γνόμωνα την ανάγκη να επέλθει λογική ισορροπία ανάμεσα στην αύξηση του αποθεματικού για εγγυήσεις, μέσω της αναθεώρησης των δημοσιονομικών προοπτικών, και την ελαστική εφαρμογή τόσο του συντελεστή κάλυψης κινδύνων όσο και του ποσοστού καταβολών στο Ταμείο Εγγυήσεων[semigr ] φρονεί ότι μετά την αναθεώρηση αυτή πρέπει να προσαρμστεί ανάλογα και ο όγκος των δανειοδοτικών και δανειοληπτικών πράξεων[semigr ]

15. καλεί την Επιτροπή και το Συμβούλιο να δεχθούν την εξ αρχής συμμετοχή του Κοινοβουλίου στην προσπάθεια για τη διευθέτηση των προβλημάτων που παρουσιάζει ο μηχανισμός του Ταμείου Εγγυήσεων[semigr ]

16. εκφράζει τη λύπη του για την παράλειψη της Επιτροπής να περιλάβει την αναθεώρηση του αποθεματικού για εγγυήσεις στην πρόσφατη πρότασή της για την αναθεώρηση των δημοσιονομικών προοπτικών[semigr ]

17. ζητεί από την Επιτροπή να υποβάλει την έκθεσή της για την αναθεώρηση του μηχανισμού του Ταμείου Εγγυήσεων ότο ταχύτερο δυνατόν, και πάντως αρκετά πριν από το τέλος του 1996 - που είναι η επίσημη προθεσμία -, δεδομένου ότι με την αλλαγή του έτους θα πρέπει να ληφθούν δανειοδοτικές και δανειοληπτικές αποφάσεις και μπορεί τότε να είναι πολύ αργά για να αναθεωρηθούν οι καθοριστικές παράμετροι του μηχανισμού του Ταμείου Εγγυήσεων[semigr ]

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κράτη μέλη.